פיטר מילס (צ'ארלי בארנט) (עונות 1-3) - לוחם אש צעיר שמצטרף לתחנה בעונה 1 בתור המועמד החדש של משאית 81 תחת פיקודו של קייסי. שואף ללכת בדרכו של אביו, הנרי מילס, שהיה לוחם אש שנהרג בעת מילוי תפקידו. בעונה 1 הוא נמצא במערכת יחסים עם דוסון. לקראת סוף עונה 1 הוא מתחיל לעבור הכשרה כדי לעבור ליחידת החילוץ. בעונה 2 הוא עובר ליחידה 3 תחת פיקודו של סברייד. בעונה 3 הוא נאלץ להפסיק להיות לוחם אש בגלל ורטיגו והופך לפרמדיק האחראי על ברט. בהמשך העונה הוא עובר מחדש בדיקה רפואית ומקבל אישור לחזור ליחידה. בסוף עונה 3 הוא עובר עם משפחתו לצפון-קרוליינה ועוזב את התחנה.
סטלה קיד (מירנדה ריי מיו) (עונה 4 - הווה) - לוחמת אש במשאית 81 תחת פיקודו של קייסי. בעלת הכשרה של פרמדיקית, ומשמשת בעת הצורך כפרמדיקית מחליפה באמבולנס 61. מצטרפת לתחנה בעונה 4 ומקבלת את מקומו של ג'ימי בורלי במשאית מפני שיש לה יותר וותק ממנו. יש לה עבר משותף עם לוחם האש קלי סברייד ובסוף עונה 4 היא מתחילה לצאת איתו. בעונה 6 היא הופכת לנהגת המשאית באופן זמני בזמן שאוטיס נמצא בשיקום, ולאחר מותו בעונה 8 היא מקבלת את תפקיד הנהגת באופן קבוע. בעונה 8 היא מקימה תוכנית בשם "Girls On Fire" שמטרתה לטפח נערות צעירות לקראת קריירה כלוחמות אש. בעונה 9 צ'יף בודן מעודד אותה לגשת לבחינה לדרגת לוטננט והיא עוברת את הבחינה בהצלחה ונכנסת לרשימת ההמתנה כדי לקבל פיקוד על צוות משלה. בסוף עונה 9 היא וסברייד מתארסים.
ג'סיקה "צ'ילי" צ'ילטון (דורה מדיסון ברג') (עונות 3–4) - פרמדיקית באמבולנס 61. מאמצת את הכינוי "צ'ילי" כי היא שונאת את השם ג'סיקה. מצטרפת לתחנה בסוף עונה 3 בתור הפרמדיקית האחראית החדשה לאחר עזיבתו של פיטר מילס. בעונה 4 היא הייתה במערכת יחסים קצרה עם בורלי. בסוף עונה 4 צ'יף בודן מפטר אותה בעקבות התנהגות רשלנית בעבודה והיא עוזבת את התחנה.
ג'ימי בורלי (סטיבן ר. מקווין) (עונות 4-5) - לוחם אש צעיר שמצטרף לתחנה בעונה 4 בתור המועמד החדש של משאית 81 תחת פיקודו של קייסי. הוא היה במערכת יחסים קצרה עם צ'ילי ולאחר העזיבה שלה הוא מחליף אותה בתור פרמדיק באמבולנס 61, מכיוון שהוא נאלץ לעזוב את צוות המשאית כדי לפנות מקום לסטלה קיד. בסוף עונה 4 אחיו דני, לוחם אש בתחנה אחרת, נהרג בעת מילוי תפקידו וג'ימי מאשים את בודן במותו, כי הוא אפשר לדני לחזור לשרפה למרות שהורה לכולם לצאת החוצה, מה שגורם ליחסים מתוחים בין השניים. בתחילת עונה 5 הוא חוזר למשאית 81 ונפצע באורח אנוש מפיצוץ. הפציעה הקשה מסיימת את הקריירה שלו.
אמילי פוסטר (אנני אילונזה) (עונות 7–8) - פרמדיקית באמבולנס 61. מצטרפת לתחנה בעונה 7 לאחר עזיבתה של דוסון ועובדת תחת פיקודה של ברט. מזדהה כביסקסואלית. הייתה בעברה סטודנטית לרפואה אבל הודחה מהלימודים לאחר שהיא רימתה בבחינות. בסוף עונה 8 היא מחליטה לחזור ללימודי רפואה ועוזבת את התחנה.
דארן ריטר (דניאל קיירי) (עונה 7 - הווה) - לוחם אש צעיר בכבאית 51 תחת פיקודו של הרמן. התחיל את הקריירה שלו כמועמד בכבאית 37 אבל סולק מהתפקיד לאחר שהוא קפא באמצע שרפה. מאוץ' מחליט לקחת אותו תחת חסותו ומציע לו ולהצטרף לתחנה 51 לאחר שמתפנה מקום בצוות של הרמן. בעונה 8 הוא עובר באופן זמני למשאית 81 למלא מקום אחרי מותו של אוטיס, ולאחר שגאלו מצטרף לתחנה הוא חוזר לכבאית. חברו הטוב של גאלו. הומו מוצהר שנמצא במערכת יחסים עם בחור בשם אריק. הבעלים של כלבת הדלמטי טיוזדיי.
בלייק גאלו (אלברטו רוסנדה) (עונה 8 - הווה) - לוחם אש צעיר שמצטרף למשאית 81 בעונה 8 לאחר מותו של אוטיס. החליט להפוך ללוחם אש אחרי שכל משפחתו נהרגה בשרפה כשהוא היה בן 12. בחור אימפולסיבי שמתקשה להעריך סיכונים ומרבה להתעלם מפקודות, אבל קייסי ראה את הפוטנציאל שלו ולקח אותו תחת חסותו. חברו הטוב של ריטר. בעונה 8 הוא נמצא בקשר רומנטי לא מחייב עם ויולט מתחנה 20. בעונה 9 הוא נמצא בקשר רומנטי קצר עם ג'יאנה מאקי, הפרמדיקית החדשה של אמבולנס 61, ואחרי שהיא עוזבת את התחנה ויולט מחליפה אותה והיא וגאלו מחדשים את הקשר בניהם.
ג'יאנה מאקי (אדריאן ריי) (עונה 9) - פרמדיקית באמבולנס 61. מצטרפת לתחנה בעונה 9 אחרי העזיבה של פוסטר ועובדת תחת פיקודה של ברט. גדלה באותה שכונה בשיקגו כמו קרוז, והם הכירו מגיל צעיר. נמצאת בקשר רומנטי קצר עם גאלו. במהלך עונה 9 היא מחליטה לעבור לתחנה אחרת לאחר שהציעו לה שם תפקיד עם אפשרות קידום.
ויולט מיקמי (האנקו גרינסמיט) (עונות 8 - הווה) - פרמדיקית שעבדה בתחנה 20 והופיעה מספר פעמים במהלך עונה 8 בשל הקשר הרומנטי שלה עם גאלו. מצטרפת לתחנה 51 בעונה 9 לאחר עזיבתה של ג'יאנה ועובדת תחת פיקודה של ברט, והיא וגאלו מחדשים את הקשר ביניהם.
הארולד קאפ (רנדי פלגלר) - לוחם אש ביחידת חילוץ 3 תחת פיקודו של סברייד.
אנתוני "טוני" פרריס (עצמו) לוחם אש ביחידת חילוץ 3 תחת פיקודו של סברייד. טוני הוא שמו האמיתי של לוחם האש האמיתי משיקגו שמשחק את עצמו בסדרה ומייעץ לכותבים בסדרה.
משה יצחק טובל
משה יצחק טובל (11 בנובמבר 1952 – 6 באוקטובר 1973) היה לוחם בגדוד הנח"ל 904 שנהרג ביומה הראשון של מלחמת יום הכיפורים בעת הקרב על מוצב המזח, כאשר השליך עצמו על רימון יד על מנת להציל שלושה מחבריו. על מעשה זה עוטר לאחר מותו בצל"ש הרמטכ"ל.
ביוגרפיה.
משה יצחק טובל נולד ברחובות ב-11 בנובמבר 1952. הוא התחנך בתלמוד תורה ברחובות ובבני ברק והמשיך את לימודיו בישיבה לצעירים ברמות רמז שבחיפה.
שירותו הצבאי.
בינואר 1971 התגייס טובל לצה"ל ושירת בנח"ל, אחר הטירונות נשלח לתקופת של"ת בנח"ל קוממיות, התנדב לקורס צניחה והמשיך במסגרת הנח"ל המוצנח במשק קוממיות. את תקופת שירותו ביחידה עשה בהצטיינות ראויה לשבח. את חודשי השירות האחרונים שלו עשה במעוז "המזח" ושם גם נמצא בפרוץ מלחמת יום-הכיפורים.
מלחמת יום הכיפורים.
יחד עם יתר מוצבי התעלה הותקף מוצב המזח מתחילת המלחמה. תעודת צל"ש הרמטכ"ל שקיבל טובל לאחר מותו מתארת את הנסיבות שבהן נפל:
לאחר נפילת מוצב המזח נלקחה גופתו על ידי צבא מצרים. בשנת 1979 לאחר חתימת הסכם השלום עם מצרים, הובאה גופת טובל לישראל והוא נקבר בבית הקברות הצבאי קריית שאול.
ביל למבייר
הפרנקיסטים
חסיון רופא-מטופל
דוד פרץ (רב)
הרב דוד פרץ (מאי 1933, ו' בסיוון תרצ"ג – 25 באוגוסט 2017, ג' באלול תשע"ז) היה אב בית דין ורבה הספרדי של טבריה במשך כ-40 שנים.
ביוגרפיה.
נולד במרוקו לרחל וליחיא פרץ. בילדותו למד במוסדות אוצר התורה במרוקו, מאוחר יותר עברו לצרפת ובגיל 13 בחודש נובמבר 1950 (כסלו ה'תשי"א) עלה לישראל יחד עם אמו, והחל ללמוד בישיבת "בית יוסף" בתל אביב אצל הרב הלל ויטקינד. בישיבה למד בין היתר אצל הרב מרדכי מן והרב אהרון ויינשטיין, ובסיום לימודיו עבר ללמוד בישיבת אור תורה בטבריה.
לאחר נישואיו לרחל לחיאני, החל ללמוד בכולל אברכים "אור תורה" בטבריה. בתקופה זו הרב אשר זאב ורנר לקחו תחת חסותו. במקביל מסר הרב פרץ שיעורים בשכונות העיר ופעל להקים בה מוסדות חינוך, ובשנת 1965 (ה'תשכ"ה) החל לשמש כרבה של טבריה עילית וכחבר לשכת הרבנות בעיר.
לאחר פטירת הרב מאיר ועקנין, נבחר ב-30 בדצמבר 1975 לכהן כרבה הספרדי של העיר. טקס ההכתרה נערך ב-17 בפברואר 1976 בבית הכנסת "אוהל נחום" בטבריה, בהשתתפות שר הפנים דאז יוסף בורג, ראש העיר דאז משה צחר ורבנים נוספים. עם בחירתו, הייתה זו הפעם הראשונה שנבחר בטבריה רב ראשי אחד, ללא רב אשכנזי לצידו, וסמכותו חייבה את כלל העדות.
בטבריה פעל לייסד את כולל "זיכרון מאיר" וישיבת "תורת מאיר". כן ייסד בשיכון ד' בעיר כולל אברכים, שבו לומדים אברכים ממוסדות רבי מאיר בעל הנס.
עם הגיעו לגיל 80, סיים את תפקידו הרשמי ברבנות, ומאז עסק בצורכי הדת.
הלך לעולמו בטבריה ב-25 באוגוסט 2017 (ג' באלול ה'תשע"ז) ונקבר בבית העלמין הישן בעיר.
משפחתו.
בניו: הרב יוסף יחיאל, ראש ישיבת "פני יהושע" בירושלים וראש מוסדות "תורת מאיר" בטבריה; הרב שלמה, ראש כולל הרמב"ם בטבריה; הרב חיים ראובן, מחבר ספרים רבים; הרב יצחק, ר"מ בישיבת "ישמח משה" בירושלים והרב רפאל. חתניו: הרב יוסף יצחק שלוש, בנו של הרב דוד שלוש, רב המועצה האזורית דרום השרון ויושב ראש ארגון הרבנים האזוריים (כמו כן משמש כרב מחליף (וזמני) לרבה הראשי של רמת השרון הרב יעקב אדלשטיין); הרב יוסף דנינו, ר"מ בישיבת "אור חדש" ברכסים; הרב יעקב כהן, ראש ישיבת "קניני התורה" בירושלים; הרב מרדכי כהן, רב קהילת "בית אברהם" בירושלים; הרב ציון כריסי, שימש כרב קהילה בירוחם; הרב יעקב ארוש, מנהל תלמוד תורה בנתיבות והרב אליהו הלל, מרבני ישיבת "אהבת שלום" בירושלים.
חיבוריו.
חיבר מספר חיבורים תורניים, ופרסם מאמר בעניין שאלת זמני הזריחה והשקיעה בטבריה.
חסיון עיתונאי-מקור
מטריצת קירכהוף
ישעיהו וולטפרייד
מוריס סטאנס
מוריס הוברט סטאנס (באנגלית: Maurice Hubert Stans; 22 במרץ 1908 - 14 באפריל 1998) היה רואה חשבון ופוליטיקאי אמריקאי. הוא כיהן כאחראי על המימון ב"וועדה לבחירה מחדש של הנשיא" ריצ'רד ניקסון, והיה דמות פריפריאלית בפרשת ווטרגייט.
ראשית חייו ודרכו.
סטאנס נולד ב-22 במרץ 1908 בעיר שקופי שבמדינת מינסוטה, לג'יימס הוברט סטאנס ומטילדה ניסן סטאנס. אביו היה בנם היחיד של יאן הנדריק סטנס ומריה קתרינה קריינס, זוג בלגי שעלה לארצות הברית בשנת 1880. את לימודיו התיכוניים סיים בשנת 1925.